Jarl av Oxford

Jarl av Oxford var en engelsk adelstittel. Den ble opprinnelig opprettet for Aubrey de Vere i 1141, og forble hos de Vere-familien i over 650 år, til linjen døde ut med Aubrey de Vere, 20. jarl av Oxford, i 1703. I 1711 ble tittelen gjenopprettet for statsmannen Robert Harley, denne gangen som jarl av Oxford og jarl Mortimer; som til tross for formen var ett enkelt jarldømme. Denne tittelen døde ut i 1853, med Alfred Harley, 6. jarl av Oxford og jarl Mortimer. I 1925 ble tittelen gjenopprettet i den formen den eksisterer i dag, da tidligere statsminister Herbert Asquith ble utnevnt til jarl av Oxford og Asquith. Hans sønnesønn, Julian Edward George Asquith, holder denne tittelen i dag. De sammensatte navnene på de to senere opprettelsene kommer av at de Vere familien ennå eksisterer, og potensielt kunne gjøre krav på den opprinnelige tittelen – jarl av Oxford.
De Vere familien – til tross for sin vedvarende tilstedeværelse i engelsk middelalder- og tidlig moderne historie – var aldri en familie spesielt rik på landeiendom. Av denne grunn var de sjelden sentrale på den nasjonale politiske scene. Blant de viktigste de Vere jarlene var Robert de Vere, 9. jarl av Oxford, som ble landsforvist i 1388 for sin sterke innflytelse på den upopulære kong Rikard II. Også John de Vere, 13. jarl av Oxford, spilte en vesentlig rolle i engelsk historie da han i 1485 hjalp Henrik VII komme til makten. Den De Vere som har fått mest oppmerksomhet i ettertid er nok allikevel Edward de Vere, 17. jarl av Oxford, som enkelte har hevdet var den egentlige forfatteren bak Shakespeares skuespill.


== Jarl av Oxford ==
Aubrey de Vere, 1. jarl av Oxford (c. 1110-1194)
Aubrey de Vere, 2. jarl av Oxford (c. 1194-1214)
Robert de Vere, 3. jarl av Oxford (d. 1221)
Hugh de Vere, 4. jarl av Oxford (c. 1208-1263)
Robert de Vere, 5. jarl av Oxford (1240–1296) (tittel fratatt 1265, snarlig gjenopprettet)
Robert de Vere, 6. jarl av Oxford (1257–1331)
John de Vere, 7. jarl av Oxford (1312–1360)
Thomas de Vere, 8. jarl av Oxford (1337–1371)
Robert de Vere, 9. jarl av Oxford (1362–1392) (tittel fratatt 1388)
Aubrey de Vere, 10. jarl av Oxford (1340–1400) (gjenopprettet 1393)
Richard de Vere, 11. jarl av Oxford (1385–1417)
John de Vere, 12. jarl av Oxford (1408–1462)
John de Vere, 13. jarl av Oxford (1442–1513) (tittel fratatt 1475, gjenopprettet 1485)
John de Vere, 14. jarl av Oxford (1457–1526)
John de Vere, 15. jarl av Oxford (1482–1540)
John de Vere, 16. jarl av Oxford (1516–1562)
Edward de Vere, 17. jarl av Oxford (1550–1604)
Henry de Vere, 18. jarl av Oxford (1593–1625)
Robert de Vere, 19. jarl av Oxford (1575–1632)
Aubrey de Vere, 20. jarl av Oxford (1627–1703) (utdødd 1703)


== Jarl av Oxford og jarl Mortimer ==
Robert Harley, 1. jarl av Oxford og jarl Mortimer (1661–1724)
Edward Harley, 2. jarl av Oxford og jarl Mortimer (1689–1741)
Edward Harley, 3. jarl av Oxford og jarl Mortimer (1699–1755)
Edward Harley, 4. jarl av Oxford og jarl Mortimer (1726–1790)
Edward Harley, 5. jarl av Oxford og jarl Mortimer (1773–1849)
Alfred Harley, 6. jarl av Oxford og jarl Mortimer (1809–1853)


== Jarl av Oxford og Asquith ==
Herbert Henry Asquith, 1. jarl av Oxford og Asquith (1852–1928)
Julian Edward George Asquith, 2. jarl av Oxford og Asquith (f. 1916)


== Kilder ==
Powicke, F. Maurice og E. B. Fryde Handbook of British Chronology (London: Royal Historical Society, 1961, 2. utg.), s. 434.


== Eksterne lenker ==
Korte biografier av enkelte jarler av Oxford Arkivert 5. oktober 2016 hos Wayback Machine.